**Ministru kabineta rīkojuma "Par ilgtermiņa saistībām Iekšlietu ministrijai valsts robežas joslas infrastruktūras izbūvei gar Latvijas Republikas un Krievijas Federācijas robežu" projekta sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma "Par ilgtermiņa saistībām Iekšlietu ministrijai valsts robežas joslas infrastruktūras izbūvei gar Latvijas Republikas un Krievijas Federācijas robežu projekts sagatavots, pamatojoties uz:   * Ministru kabineta 2014.gada 19.novembra sēdes informatīvo ziņojumu “Par Latvijas un Krievijas kopīgās demarkācijas komisijas darba un tās lēmumu īstenošanas finansējumu” (protokols Nr.63, 30.§ 2.3.apakšpunkts), * Ministru kabineta 2016. gada 16. augusta sēdes protokola Nr.40 59.§ 2.punktu; * likumu "Par valsts budžetu 2017. gadam"; * likumu "Par vidēja termiņa budžeta ietvaru 2017., 2018. un 2019. gadam"; * Ministru kabineta 2012.gada 31.jūlija noteikumu Nr.523 “Noteikumi par budžeta pieprasījumu izstrādāšanas un iesniegšanas pamatprincipiem” 34.2.apakšpunktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas Republikas valsts robeža, kas to norobežo no Krievijas Federācijas un Baltkrievijas Republikas, un vienlaikus ir arī Eiropas Savienības ārējā robeža, garums 448,912 km, no tiem ar Krievijas Federāciju - 276 km un ar Baltkrievijas Republiku – 172,912 km. Uz Eiropas Savienības ārējās robežas ar Krievijas Federāciju pavisam izvietotas 10 robežapsardzības nodaļas ar robežuzraudzības iecirkņiem no 22 līdz 40 km un personāls saskaņā ar amatu sarakstu no 27 līdz 53 robežsargiem.  Saskaņā ar Robežsardzes likuma 2.pantu Valsts robežsardzes funkcija ir valsts robežas, tas ir arī Eiropas Savienības ārējās robežas, neaizskaramības nodrošināšana un nelegālās migrācijas novēršana.  2007.gada 17.maijā Saeimā pieņēma likumu „Par Latvijas Republikas un Krievijas Federācijas līgumu par Latvijas un Krievijas valsts robežu”. Ievērojot Eiropas Drošības un sadarbības organizācijas pieņemto robežu nemainības principu, ar likuma “Par Latvijas Republikas un Krievijas Federācijas līgumu par Latvijas un Krievijas valsts robežu” 1.pantu pieņemts un apstiprināts 2007.gada 27.martā Maskavā parakstītais Latvijas Republikas un Krievijas Federācijas līgums par Latvijas un Krievijas valsts robežu (turpmāk – Līgums). Saskaņā ar starptautisko tiesību normām, kā arī par pamatu ņemot vienošanās, kuras panāktas sarunu gaitā, Latvijas Republika un Krievijas Federācija noteica valsts robežu starp Latvijas Republiku un Krievijas Federāciju (Līguma 2.panta pirmā daļa).  Pamatojoties uz Latvijas Republikas starptautiskajām saistībām, kas izriet no Līguma, Ministru kabinets noteica Latvijas Republikas un Krievijas Federācijas valsts robežas demarkāciju par valsts nozīmes pasākumu (Ministru kabineta 2011.gada 28.marta rīkojuma Nr.128 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem” un turpmāko budžeta plānošanu” (turpmāk – MK rīkojums Nr.128) 1.punkts).  Saskaņā ar MK rīkojuma Nr.128 5.punktu Ārlietu ministrija, 2013.gadā virzot uz Ministru kabinetu informatīvo ziņojumu „Par Latvijas un Krievijas kopīgās demarkācijas komisijas darba un tās lēmumu īstenošanas finansējumu 2013. – 2015.gadam”, jau norādīja uz robežas līnijas iezīmēšanas dabā un valsts robežas joslas attīrīšanas termiņu novirzi un Valsts robežsardzes iespējām apgūt tai piešķirto finansējumu (Ministru kabineta 2013.gada 6.augusta sēdes prot. Nr.42., 91.§, 7.punkts).  Nodrošinājuma valsts aģentūras rīkotā atklātā konkursa “Tehniskā projekta izstrāde valsts robežas joslas gar Latvijas Republikas un Krievijas Federācijas robežu ierīkošanai Valsts robežsardzes vajadzībām” (iepirkuma identifikācijas numurs - IeM NVA 2012/7) rezultātā Valsts robežsardze 2012.gada 22.oktobrī noslēdza ar sabiedrību ar ierobežotu atbildību „Pk 19+9” (turpmāk – sabiedrība) līgumu Nr.167 „Par tehniskā projekta izstrādi valsts robežas joslas gar Latvijas Republikas un Krievijas Federācijas ierīkošanai”. Rezultātā izstrādāts projekts “Valsts robežjoslas infrastruktūras gar Latvijas Republikas un Krievijas Federācijas robežu izbūve”, kas ietver:  • pēdu kontroles joslu;  • četrus iekaramos tiltus (Zilupe, Ludzas upe, Rītupe un Liepnas upe);  • patruļtakas (t.sk. koka laipu un smalcinātas koksnes klājuma izveide) ;  • žogu – 93 km.  2015.gada 5.augustā Valsts robežsardze noslēdza ar SIA "Ceļu būvniecības sabiedrība "IGATE" Vispārīgo vienošanos Nr.164 “Par valsts robežas joslas infrastruktūras izbūvi gar Latvijas Republikas un Krievijas federācijas robežu”.  Valsts robežsardzei budžeta programmai 10.00.00. “Valsts robežsardzes darbība” piešķirti sekojošie finanšu līdzekli Latvijas Republikas un Krievijas Federācijas valsts robežas joslas ierīkošanai:   * Ministru kabineta 2014.gada 19.novembra sēdē (prot.Nr.63, 30.§, “Informatīvais ziņojums „Par Latvijas un Krievijas kopīgās demarkācijas komisijas darba un tās lēmumu īstenošanas finansējumu”” likumā “Par vidēja termiņa valsts budžetu 2015., 2016. un 2017.gadam” valsts robežas joslas ierīkošanai paredzēts finansējums 2 198 741 *euro* apmērā, no tā: 2015.gadā – 599 313 *euro* (tajā skaitā: būvniecībai un autoruzraudzībai – 579 780 *euro*, robežas demarkācijas komisijas locekļa darba nodrošinājumam – 19 533 *euro*) un 2017.gadā – 1618961 *euro* (tajā skaitā: būvniecībai un autoruzraudzībai – 1 618 961 *euro*). * Ministru kabineta 2015.gada 27.augusta sēdes protokols Nr.42, 3§, 6.3.3.punkts (Drošības stiprināšanas pasākums) paredzēts finansējums 8456361 *euro* apmērā, no tā: 2016.gadā – 2 843 945 *euro* (tajā skaitā: būvniecībai un autoruzraudzībai – 2 306 799 *euro*, agregātu iegādei – 90 511 *euro*, robežas demarkācijas komisijas locekļa darba nodrošinājumam – 21 015 *euro*, robežjoslas uzturēšanai - 425 620 *euro*), 2017.gadā – 2 805 318 *euro* (tajā skaitā: **būvniecībai un autoruzraudzībai – 2 171 453 *euro*,** agregātu iegādei – 164 540 *euro*, robežas demarkācijas komisijas locekļa darba nodrošinājumam – 21 015 *euro*, robežjoslas uzturēšanai - 448 310 *euro*) un 2018.gadā – 2807098 (tajā skaitā: **būvniecībai un autoruzraudzībai – 2337773 *euro*,** robežas demarkācijas komisijas locekļa darba nodrošinājumam – 21 015 *euro*, robežjoslas uzturēšanai - 448 310 *euro*). * Ministru kabineta 2016.gada 16.augusta sēdes protokola Nr.40 59.§ 2.punkts (Jaunā politikas iniciatīva (neatliekams pasākums) paredzēts finansējums 8 213 368 *euro* apmērā, no tā: 2017.gadā – 2881747 euro (tajā skaitā: **būvniecībai un autoruzraudzībai – 2 881 747 *euro*)**, 2018.gadā – 2710715 *euro* (tajā skaitā: **būvniecībai un autoruzraudzībai – 2 710 715 *euro*)** un 2019.gadā – 2620906 (tajā skaitā: **būvniecībai un autoruzraudzībai – 2 259 035 *euro***, robežjoslas uzturēšanai - 361 871 *euro*).   Ministru kabineta 2016.gada 16.augusta sēdē (prot.Nr.40, 59§ “Informatīvais ziņojums "Par priekšlikumiem valsts budžeta ieņēmumiem un izdevumiem 2017.gadam un ietvaram 2017.–2019.gadam"”, 2. punkts) tika atbalstīts papildu finansējums JPI un neatliekamiem pasākumiem, t.sk. pasākumam “Latvijas Republikas un Krievijas Federācijas valsts robežas joslas iekārtošana un uzturēšana”. Valsts robežas joslas infrastruktūras izbūve ir ieviešama vairākos gados. Ņemot vērā, ka būvniecības darbi ir atkarīgi no vairākiem faktoriem un pastāv risks neapgūt piešķirto finansējumu tekošā gadā, lūdzam atļaut uzņemties ilgtermiņa saistības 2017.-2019.gadam valsts robežas joslas infrastruktūras izbūvei gar Latvijas Republikas un Krievijas Federācijas robežu ne vairāk kā 13 979 411 *euro* apmērā, tajā skaitā: 2017.gadā – 6 672 161 *euro* apmērā (1 618 961 *euro* + 2171453 *euro* + 2 881 747 *euro*, 2018.gadā – 5 048 488 euro (2 337 773 *euro* + 2710715 *euro*) apmērā un 2019.gadā – 2259 035 *euro* apmērā). |
| 3. | Projekta izstrādē iesaistītās institūcijas | Iekšlietu ministrija, Valsts robežsardze. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017. gads** | | Turpmākie trīs gadi (*euro*) | | |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2017.) gadu | izmaiņas, salīdzinot ar kārtējo (2017.) gadu | izmaiņas, salīdzinot ar kārtējo (2017.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 6 672 161 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 6 672 161 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 6 672 161 | 0 | 0 | 0 | 0 |
| 2.1. valsts pamatbudžets | 6 672 161 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projektam nav ietekmes uz likumā "Par valsts budžetu 2017. gadam" plānotajiem kopējiem izdevumiem 2017., 2018. un 2019.gadā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Iekšlietu ministrija iesniegs Finanšu ministrijai priekšlikumu par ilgtermiņa saistībām. | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Iekšlietu ministrija, Valsts robežsardze. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas un institucionālo struktūru. Saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās. Projekts neietekmē institūcijai pieejamos cilvēkresursus. |
| 3. | Cita informācija | Nav. |

Iekšlietu ministrs Rihards Kozlovskis

Valsts sekretārs Dimitrijs Trofimovs

Ivanova, 67075674

[jelena.ivanova@rs.gov.lv](mailto:jelena.ivanova@rs.gov.lv)